गुवाहाटी : सा सान्जा भारताव सासे सिगरेट सोबग्राय दानफायाव सिगरेट बायनो थाखाय 1500 रां खरसा खालामो जायनि जाहोनाव सा - सान्जा भारताव केन्चार बेरामजों दावहा नांनायाव जेंना खालामदों । सिगरेट बोनायनि जाहोनावनो सा - सान्जा ओनसोलाव केन्चार बेरामजों फुगिनांनाया बांसिन । Global Adult Tobacco Survey ( GATS 2 ) नि बादिब्ला भारतनि सा - सान्जा ओनसोलफोरनि गोजोराव सासे सिगरेट सोबग्राया दानफायाव 1500 रां बाहायो । बिदिनो नागालैन्ड हादोरसायाव सासे सिगरेट सोबग्राया 1474 रां बाहायो , अरुनाचल प्रदेसाव 1242 रां , मेघालया 1.192 रां , ट्रिपुरा 803 रां , आसाम 799 रां , मिजराम 713 रां , मनिपुर 351 रां । फारसेथिं नेसनेल एभारेसआ 1.192 । सा - सान्जा भारतनि थाखाय मिरु सरकारनि Health & Family Welfare मनट्रीआ बावैसो दाटाफोरखौ हगारना होयो । बे बादिनो एभारेस दानफायाव बिड़ि सोबग्रानि रां बाहायनाया फारियै आसामाव 787 रां , अरुनाचल प्रदेसाव 331 रां , ट्रिपुरा 317 रां , नागालैन्ड 266 रां , मिजराम 256 रां , मेघालया 181 रां , आरो मनिपुर 136 रां फारसेथिं नेसनेल एभारेसा गासै 284 रांल' बैफोर सान्नायफोरखौ नायोब्ला मिथिनो मोनोदि सासे सिगरेट गोबग्राया सानसेआव थोबसे फेकेट सोबो । थोबसे फेकेटाव गं 10 सिगरेट थायो , जुदि सानसेआवनो बेफोरबादि सिगरेट सोबोब्ला केन्चार जानायनि चान्सआ बारा होन्नानै बि . बरुवा केन्चार इंन्सटिथियूडनि अन्कलजिस्टआ खौरांगिरिफोरनि सिगांआव बुङो । 
सिगरेट बायनो थाखाय दानफायाव 1500 रां